ඉරානයට පසුව ජී – 15 කණ්ඩායමේ සභාපති ධුරය ශ්‍රී ලංකාව භාර ගන්නේ ඉමහත් සතුටින් බව ප්‍රකාශ කළ ශ්‍රී ලංකා රාජ්‍ය නායකයා කණ්ඩායමේ මීළඟ සමුළුව ශ්‍රී ලංකාවේ පැවැත්වීමට අපේක්ෂා කරන බව ද කීය.පසුගිය වසර කිහිපයේ දී මේ කණ්ඩායමට දක්ෂ ලෙස මාර්ගෝපදේශකත්වය ලබාදුන් ඉරාන ජනාධිපති ආචාර්ය මොහමුද් අහමදිනිජාඩ් මහතාට නව සභාපති රාජපක්ෂ මහතා ප්‍රශංසාව පළ කෙළේ ය.දකුණු - දකුණු සහයෝගීතාව තර කර ගැනීමේ අරමුණෙන් බිහිකළ ජී – 15 කණ්ඩායමේ එම ශ්‍රේෂ්ඨ සම්ප්‍රදාය දිගටම පවත්වා ගැනීමට සවිමත් ලෙස මෙහෙයවීමට ඉරානය ජනාධිපතිවරයා තුළ දැඩි කැපවීම රාජපක්ෂ මහතා අගය කෙළේ ය.ජනාධිපතිතුමා කළ කතාවේ මෙසේ ද සඳහන් වේ.අප මෙහි රැස්ව සිටින්නේ කණ්ඩායමේ සාමාජික රටවලටත් දියුණුවන සෙසු රටවලටත් ගෝලීය වාතාවරණය තීරණාත්මක කාල පරිච්ඡේදයක් පවතින අවස්ථාවක දීය.